Indbyggertallet i Rebild Kommune har været støt stigende de seneste år - både flere tilflyttere og flere fødte børn har skubbet tallet i vejret. Og flere børn kræver flere daginstitutioner. Derfor blev der onsdag taget første spadestik til kommunens første bæredygtige daginstition, Rådyret i Støvring. Institutionen har allerede fået det tyske bæredygtighedsmærke DGNB guld. Det betyder blandt andet, at institutionen er bedre til at spare på strømmen, og at den benytter sig af bæredygtigt inventar. I alt er der plads til 30 børn i vuggestuen og 60 børn i børnehaven. - Det er rigtig godt at være kommet i gang. Vi har børnene, de er klar til at rykke ind, og nu kommer vi med børnene. Og så synes jeg også, det er positivt, at vi bygger bæredygtigt denne gang, siger Thøger E. Kristensen, formand for Børne- og Familieudvalget i Rebild Kommune. Udover det traditionelle spadestik kunne gæsterne ved arrangementerne også nyde en virtuel rundtur i den nye dagsinstitution med 3D-briller. Rådyret slår dørene op 1. februar næste år.

Opsummering:
Onsdag blev første spadestik taget til Rebild Kommunes første bæredygtige daginstitution.